Document ID: 32007R1313

KOMISJONI MÄÄRUS (EÜ) nr 1313/2007,
8. november 2007,
millega muudetakse määrust (EÜ) nr 2076/2002 seoses nõukogu direktiivi 91/414/EMÜ artikli 8 lõikes 2 osutatud tähtaja pikendamisega metalaksüüli puhul ning määrust (EÜ) nr 2024/2006 seoses metalaksüüli käsitleva erandi kaotamisega
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Bulgaaria ja Rumeenia ühinemislepingut,
võttes arvesse Bulgaaria ja Rumeenia ühinemisakti, eriti selle artiklit 42,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 8 lõike 2 kolmandat lõiku,
ning arvestades järgmist:
(1)
Metalaksüül on üks komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (2) I lisas loetletud toimeainetest.
(2)
Vastavalt komisjoni 20. novembri 2002. aasta määruse (EÜ) nr 2076/2002 (nõukogu direktiivi 91/414/EMÜ artikli 8 lõikes 2 osutatud tähtaja pikendamise kohta ning teatavate toimeainete kõnealuse direktiivi I lisasse kandmata jätmise ja asjaomaseid aineid sisaldavate taimekaitsevahendite lubade tühistamise kohta) (3) artiklile 1 lõppes direktiivi 91/414/EMÜ artikli 8 lõikes 2 osutatud tähtaeg 31. detsembril 2006 nende toimeainete puhul, mida hinnatakse määruse (EMÜ) nr 3600/92 raames.
(3)
2. mail 2003 võttis komisjon vastu otsuse 2003/308/EÜ metalaksüüli nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade kehtetuks tunnistamise kohta. (4)
(4)
Komisjoni 22. detsembri 2006. aasta määruses (EÜ) nr 2024/2006 (millega sätestatakse üleminekumeetmed, et teha Rumeenia ühinemise tõttu erand määrusest (EÜ) nr 2076/2002 ning otsustest 98/270/EÜ, 2002/928/EÜ, 2003/308/EÜ, 2004/129/EÜ, 2004/141/EÜ, 2004/247/EÜ, 2004/248/EÜ, 2005/303/EÜ ja 2005/864/EÜ seoses teatavaid direktiivi 91/414/EMÜ I lisas loetlemata toimeaineid sisaldavate taimekaitsevahendite jätkuva kasutamisega) (5) on sätestatud erand otsuse 2003/308/EÜ artiklist 3.
(5)
Euroopa Ühenduste Kohus tühistas oma 18. juuli 2007. aasta otsuses kohtuasjas C-326/05 P (6) otsuse 2003/308/EÜ.
(6)
Vastavalt asutamislepingu artiklile 233 peavad institutsioonid, kelle välja antud õigusakt on tunnistatud tühiseks, võtma vajalikke meetmeid Euroopa Kohtu otsuse täitmiseks.
(7)
Seega on vaja pikendada määruses (EÜ) nr 2076/2002 osutatud tähtaega metalaksüüli puhul, et võimaldada kõnealuse aine hindamist ja et liikmesriigid saaksid vahepeal lubada kõnealust toimeainet sisaldavate taimekaitsevahendite kasutamist. Eraldi õigusaktis tuleb kindlaks määrata metalaksüüli hindamismenetluse täiendavad üksikasjad. Kohtuotsuse võimalikult kiireks täitmiseks tuleb tähtaega pikendada ilma nimetatud õigusakti vastuvõtmist ootamata.
(8)
Seepärast tuleks määruseid (EÜ) nr 2076/2002 ja (EÜ) nr 2024/2006 vastavalt muuta.
(9)
Käesoleva määrusega ettenähtud meede on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2076/2002 artiklisse 1 lisatakse pärast esimest lauset järgmine lause:
„Metalaksüüli puhul pikendatakse direktiivi 91/414/EMÜ artikli 8 lõikes 2 osutatud 12 aasta pikkust tähtaega kuni 30. juunini 2010.”
Artikkel 2
Määruse (EÜ) nr 2024/2006 artikkel 4 jäetakse välja.
Artikkel 3
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse alates 2. maist 2003.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. november 2007

Labels: 0
3
20
6